Pieni Paavo
Paavopoika aivan yksin
 suureen metsään juoksi,
 saapui siellä järven rantaan,
 suuren harmaan hongan luoksi.

 Kohta honka virkkoi tälle
 metsänkävijälle:
»Jääös ystäväksi mulle,
 sievän sadun kerron sulle.»

 Hongan luona kasvoi kuusi
 sekin kohta huusi:
»Tullos ystäväksi mulle,
 kultakävyt kasvan sulle.»

 Kaunis koivu hymyellen
 puhui poikasellen:
»Jääös ystäväksi mulle,
 mahlat, mäihät annan sulle.»

 Lintu lauloi, kukkui käki,
 konsa Paavon näki:
»Jääös ystäväksi mulle,
 kultahevon kukun sulle.»

 Eipä jäänyt Paavo poika,
 kotihinsa juoksi.
 Saapui siellä äidin helmaan,
 kenpä tietää minkä vuoksi.

»Sinne kultahevot heitin,
 hongan harmaan.
 Tänne juoksin, tänne lensin
 ystäväksi äidin armaan.»

1897.